
Prome Minister hunto cu otro ministernan a conoce mas preocupacionnan 
cu ta biba bou nos hubentud 


Diamars mainta 20 di Februari, Prome Minister Evelyn 
Wever-Croes y otro ministernan, a ricibi bishita di otro grupo 
di studiante di Colegio EPI. E biaha aki un grupo mas grandi 
di 25 hoben. Den cuadro di e vak Burgerschap, nan mester 
entrevista politiconan y riba nan peticion aki, ministernan a 
ricibi nan. 


E studiantenan tawata hopi bon prepara pa e entrevista cu 
preguntanan hopi interesante y pa esaki Prome Minister hunto 
cu Minister Endy Croes di Ensefiansa y Deporte, Minister 
Glenbert Croes di Labor, Integracion y Energia y Minister 
Rocco Tjon di Husticia y Asuntonan Social a atende nan ya 
contesta tur e preguntanan. 


Durante e mainta interactivo aki por a conoce mas di e 
preocupacionnan cu ta biba bou nos hobennan entre otro di 
salud mental, e problematica di “drop-out” ytambe e desempleo 
bou nos hobennan. E porcentahe di desempleo bou hobennan 
ta mas halto cu esun general aunke esaki ta bahando pero 


` = 


=. чы - 
ainda ta existi. Gobierno di Aruba ta compremeti y ta trahando 
riba e areanan di preocupacionnan aki. "Tawata un mainta cu 
preguntanan skerpi, hopi interactivo y hopi interesante. Nos a 
ricibi varios studiante den e dianan anterior caba y mescos cu 
nan, nos ta desea e grupo di studiante aki tambe, hopi exito", 
Minister President a expresa. mm 

Plataforma Permanente Pa Adultonan Mayor 


PLAN DI ALIVIO PA ADULTONAN MAYOR 
Y NAN FAMIA 


Hopi no sa, pero na e momento aki tin un grupo di no menos 
cu 24 instancia local trahando hunto pa trece alivio pa nos 
adultonan mayor y nan famia. Minister di Asuntonan di Adulto 
Mayor y tur 24 instancia den e dialogo nacional permanente aki 
ta convenci cu Aruba por brinda un miho calidad di bida na nos 
grandinan. E nivel actual di calidad di bida di nos grandinan no 
ta adecuado. Aruba por organisa esaki miho. Pa logra esey a 
cuminsa desde october aña pasa cu un proyecto nacional. 


Meta ta pa comparti e fruta di tanto progreso di Aruba cu tur 
nos grandinan. Apesar di tanto progreso cu Aruba a conoce 
pa hopi afia, e calidad di bida di nos grandinan a keda atras. 
Tur hende ta di acuerdo cu un situacion asina no por sigui. 
Trahando hunto nos por cambia esaki y cambio ta necesario. 
Na october 2023, 24 instancia a scohe pa den un forma 
colectivo delinea, planea y coordina tur loke mester sosode 
pa trece un cambio positivo pa nos grandinan. Den e proyecto 
aki a reparti e 24 instancianan den 3 grupo di trabao tratando 
e temanan di enbehecimento activo, cuido na cas y cuido 
pa medio di un instancia. Cada grupo ta traha na identifica 
problema y propone solucion. 


Na principio di siman minister Arends di Asuntonan di Adulto 
Mayor a ricibi actualidad di e 3 ekipo. Aki por a constata 
cu e entusiasmo cu cual a cuminsa e proyecto aki pa yuda 
nos adultonan mayor no a cambia. E trabao di e plataforma 
permanente ta canando segun plan y cu gran sentido di 
responsabilidad. 


"Aruba por ta hopi orguyoso di su profesionalnan. Tur a sali pa 
duna un man y e biaha aki nan kier mira resultado concreto. 
Mescos cu mi nan tambe ta bisa cu den lachi no tin luga pa 
mas rapport. Ningun hende kier mas rapport. Nos mester un 
checklist, un punchcard, un mapa cu na un forma facil ta bisa 
nos kico pa haci pa move cos y trece cambio. Mi ta hopi contento 
cu nos tur ta pensa igual," Minister Arends a menciona. 


Hopi trabao a wordo haci desde e prome Foro Nacional pa 
Adulto Mayor cu a tuma luga 17-18 di october 2023. Hunto 
a yega na un inventario extenso di e temanan cu tin impacto 


negativo riba nos grandinan. Alabes y sin perde tempo e 
gruponan a cuminsa sondea tambe posibel solucionnan. Meta 
ta pa presenta solucion concreto y realistico y cu por wordo 
ehecuta a corto plaso. 


"Unico exigencia cu mi a pidi di nan ta pa presenta solucionnan 
concreto y realistico. E plataforma ta permanente hustamente 
pasobra ta nan mes lo percura pa monitor cu e solucionnan ta 
wordo financia y ehecuta," Minister Arends a enfatisa. 


Esakita un esfuerso nacional y e urgencia ta evidente. Riba hopi 
tema no por warda mas. Contrario na esfuersonan den pasado, 
e trabao di e Plataforma permanente pa Adultonan Mayor no ta 
caba cu e finalisacion di un rapport. Hunto nan tambe ta traha 
pa implementa e plan di alivio pa adultonan mayor y nan famia. 
Esfuerso colectivo, di henter nos comunidad, biniendo hunto 
den dialogo sano y abierto. 


"Den pasado esfuersonan aki a kibra pasobra tin tendencia di 
fragmenta. Esey ta ora un of otro instancia no por traha como 
parti di un colectivo y ta tuma un ruta independiente. Ora nan 
haci esey nan ta kibra e grupo y e grupo ta perde forsa. E biaha 
aki nos lo haci tur lo posibel pa enfatisa cu cambio ta posibel 
solamente ora nos traha hunto," Minister Arends a remarca. E 
prome resultadonan di trabaonan di e plataforma permanente 
aki lo wordo presenta na publico den e siguiente Foro Nacional 
pa Adulto Mayor, cual lo tuma lugar dia 26 di maart 2024. MIN 

Informacion relaciona cu desfile nacional riba dia 18 di maart Dia di Himno y Bandera 2024 


D CNET - 2430 

Pa medio di e comunicado aki Comision Celebracion Dianan 
Nacional (CCDN) ta informa cu e afia aki un biaha mas lo 
organisa e desfile nacional di gruponan uniforma riba Dia di 
Himno y Bandera 2024 dilanti Plaza Libertador Gilberto F. 
‘Betico’ Croes despues di e acto protocolar dia 18 di maart 
2024 proximo. 


E desfile aki ta pa duna reconocimento na nos gruponan 
uniforma cu ta traha na bienestar y tambe na desaroyo di nos 
hobennan den nos comunidad manera scouting, gruponan 
gubernamental 

uniforma, gruponan di deporte uniforma y gruponan di baile 
den trahe folklorico. 


Desde awe por registra pa participa y ricibi e formulario di 
inscripcion via nos e-mail address ccdn@cultura.aw y tene 
na cuenta cu e ultimo dia pa inscrbi ta diabierna 1 di maart зэл d +h" 
2024 pa asina e comision por planifica e logista di e desfile 2:6::4: 4 Ag WU 
corectamente. Mester informa cu no ta permiti bestia ytampoco = 
vehiculo di motor den e desfile. Pa tuma contacto mas liher por 
whatsapp па +297 562-9129. mm 

MINISTER MADURO DI CULTURA A HACI E 
DESVELO DI E 'RUTA HISTORICO DI EAGLE' 


Un ruta pa cera conoci cu e historia di e bario di Eagle, e refineria di Eagle y 


Aruba su rol importante pa aliadonan den Segunda Guera Mundial 

Diabierna anochi Minister Maduro tabata tin e placer di haci 
e desvelo di un proyecto cultural e 'Ruta Historico di Eagle’. 
E ta un proyecto iniciativa di Stichting Monumentenfonds 
Aruba hunto cu studiantenan di Hogeschool van Rotterdam 
SUS Atelier, Glen Gorddijn y e studiante Ricardo Arends, cu ta 
conta e historia di e di dos refineria di Aruba, Arend Petroleum 
Company conoci como Eagle Refinery, e bario di Eagle y Aruba 
su rol importante pa aliadonan den Segunda Guera Mundial. 
Pa e ocasion aki Minister Maduro a conta un tiki di e historia di 
e bario di Eagle. Den comienso di 

afianan 20, Aruba a conoce dos refineria. Na aña 1924 a 
establece Lago Oil & Transport Ltd y despues na aña 1927 
De Arend Petroleum Maatschappij. Dos refineria cu tabatin 
un rol masha importante den Segundo Guera Mundial, ya cu 
nan tabata suministra petroleo na e aliadonan. Ta di e refineria 
‘Arend’ e vecindario aki a haya su nomber ‘Eagle’ y tambe nos 
“Eagle Beach'. 


Minister Maduro a comparti un tiki historia: "E refineria Eagle 
aki a duna trabou na mas cu shete mil trahado di 58 diferente 
pais. Den e area aki, e refineria a traha e fabrica pa refina e 
petroleo, un laboratorio y un brandweerkazerne. Tambe nan a 
construi nan sede ‘hoofdkantoor’ cu ta exactamente e edificio 
caminda nos ta para actualmente". E mandatario tambe a trece 
dilanti cu e refineria a construi casnan special pa e personal di 
refineria, algun cas den e bario, e Eagle tennis club y e hospital 
cu tey ainda. 


Pa Minister Maduro e historia di refineria tin un conexion 
personal cu su persona, mirando cu ela lanta den bario di Playa 
Pabou y e cas di su mayornan ta pega net na e tereno di e 
refineria Eagle. Segun e mandatario su tata den feliz memoria, 
a conte cu e pilarnan di nan cas, ta traha riba e stacanan cu ta 
marca e tereno di e refineria. Ademas e ta corda e palabranan 
di su mama, tempo cu e tabata mucha, cu ora un persona 
puntre na unda e ta biba, su mama tabata asina orguyoso di 
su bario y tabata responde na 'Eagle High'. 

Aruba tabatin un rol importante den Segundo Guera Mundial 
cu e dos refinerianan aki cu Alemania tabatin wowo riba Aruba 
y nan a manda un submarino pa bin destrui e dos refinerianan 
aki pa stroba e aliadonan haya nan combustibel. Asina e 
submarino a tira riba e tankero Arkansas y a mata varios 
hende entre otro Bonerianonan. Tambe e submarino a manda 
torpedo pa destrui e dos refinerianan cu danki na nos Sefior 
Dios esakinan a faya nan proposito. 


Segun e mandatario na afia 2018 ela ricibi un invitacion di 
Stichting Monumentenfonds Aruba pa un presentacion di un 
grupo di studiante di Hogeschool Rotterdam cu den apenas 2 
siman di tempo a sa di investiga, inventarisa y indica e sitionan 
den e area di Eagle cu ainda ta visibel al igual cu esnan cu 
no tey mas y crea un ruta historico cu e meta pa rebiba e 
historia practicamente lubida di e area di Eagle. Despues di 
algun afia di trabou duro y perseverancia a logra pa realisa e 
bunita proyecto aki cu ayudo financiero di Vfonds. E proyecto 
di ‘Eagle History Tour’ sigur ta di sumo importancia mirando 
cu esaki lo ilumina parti di nos pasado, educa y alabes honra 
e sacrificio haci durante un di e capitulonan mas scur den nos 
historia. E no ta trata solamente di edificionan y obhetonan 
pero di conmemora e victimanan di di dos Guera Mundial. 

E storia di e refineria di Eagle, un tempo simbolo di e poder 
industrial di Aruba hunto cu Lago na San Nicolas, ta conta nos 
e desaroyo di Aruba den tempo for di su comienso na 1924 
te na e desmantelamiento den añanan cincuenta y sesenta 
caminda cu a traha espacio pa turismo cual te cu awe en dia 
ta e pilar economico mas importante di Aruba. 


E proyecto di 'Eagle History Tour' lo crea un conexion entre 
e historia, herencia cultural industrial di Aruba y nos turismo, 
creando un atractivo nobo pa nos bishitantenan pero tambe 
lo educa localnan y principalmente e generacionnan mas 
jong tocante Aruba su historia industrial y e rol importante 
di e refineria di Eagle den e di Dos Guera Mundial asina e 
mandatario a trece den su discurso. Ademas den un futuro 
cercano lo pone borchinan na cinco diferente sitio cu QR code 
cu ta contene informacion importante di historia di e sitio den 
cuatro diferente idioma, mas obhetonan di arte y programanan 
educativo. 


Minister di Cultura ta invita comunidad henter, pa bishita e Tour 
Historico di Eagle. E ta un bunita oportunidad pa den famia, 
excursion di scol of di scouting, gruponan social, pa participa 
na e Tour aki pa asina siña conoci cu e parti di historia di Aruba 
su rol den Segundo Guera Mundial. 

Den nomber di Gobierno y comunidad di Aruba, Minister 
Maduro a expresa palabra di gradicimento na tur instancia 
local cu a uni y nan cooperacion pa e proyecto aki por a 
bira realidad y muy especial special na e team di Stichting 
Monumentenfonds Aruba, sefior Glen Goddijn, Stichting Dutch 
Heritage World Tour, e studiantenan di Hogeschool Rotterdam 
SUS Atelier y studiante Ricardo Arends pa e bunita iniciativa 
aki cu ta di gran balor historico cultural pa Pais Aruba. 

Aruba, pabien cu otro bunita herencia cultural pa nos por 
conserva, experiencia y biba nos cultura historico. MN 

MINISTER MADURO A CONTESTA PREGUNTANAN 
DI STUDIANTENAN DI EPI SECTOR 
HOSPITALIDAD RIBA GOBERNACION CU TA TOCA 
FINANSA Y CULTURA NA ARUBA 

Cu masha placer Minister Maduro di Finansa y Cultura a reuni por a comparti informacion di gobernacion cu ta toca temanan 
den e dianan aki cu 4 grupo di studiantenan di EPI Sector financiero y tambe pa haya sa mas di e trabounan cu ta wordo 
Hospitalidad cu den cuadro di un tarea pa e vak Burgerschap haci pa cultura por wordo bib'a y conserva na Aruba. 

ta tene entrevista cu diferente minister. 


Minister Maduro ta desea tur 4 grupo hopi exito cu nan tarea y 
Tabata encuentronan masha ameno den cual Minister Maduro пап estudio. MN 

DIA INTERNACIONAL 
PA HENDE MUHE 


INSPIRA 
INCLUSION 

DI HENDE MUHE 
8 DI MAART, 2024 


8:00 AM - 12:00 PM 


RENAISSANCE CONVENTION 
CENTER 

MINISTER DI TURISMO CONHUNTAMENTE CU 
CEO DI ARUBA TOURISM AUTHORITY A DUNA UN 
PRESENTACION NA UN GRUPO DI DELEGADOS 
DI ST. MAARTEN, CURACAO Y SURINAME PA UN 


Dialuna mainta Minister di Turismo y Salud Publico sr. Dangui 
Oduber conhuntamente cu Directora di ATA sra. Ronella Croes, 
a reuni cu un grupo di delegadonan di St. Maarten, Curacao 
y Suriname pa asina discuti varios punto cu a wordo estableci 
den e “contactplan” aña pasa entre e paisnan. 


Minister Dangui Oduber a presenta den parlamento un 
presentacion di e actualisacion di resultadonan di turismo na 
Aruba y a discuti posibilidadnan di un cooperacion entre e 
islanan den tereno di turismo. Puntonan cu a wordo presenta 
ta: enfoke ariba un turismo duradero, desaroyonan di e pais, 
proyectonan di inovacion, portanan di entrada, desaroyo a 
base di datos. 


COOPERACION ENTRE E PAISNAN 
Г--4- нэн 


Resultadonan a demostra си for di e 
entrada di turismo lo sigui inverti ariba 
diferente mehoracionnan di e producto 
Aruba. Entre otro enfokando ariba 
atraccion pa turistanan, strategianan 
pa atrea mas turista afluente cu ta bin 
gasta hopi cen den economia di Aruba. 
Alaves diversificacion ta hunga un papel 
importante, maske e mercado principal 
ta bin di Merca, semper ta busca pa 
atrea turistanan di otro mercadonan 
manera di Latino America y Europa. 


j 
< B 


Minister Oduber a menciona cu e 
desaroyo y inversionan pa producto 
Aruba ta sumamente importante pa nos 
pais pa sigui inverti den mehoracion 
= den nos infrastructura. Minister Dangui 
Oduber a menciona cu Aruba a 
experencia un crecemento grandi den 
desaroyo di hotel den e ultimo añanan 
y awo tin cu enfoka ariba un turismo sostenibel y duraduro, 
teniendo na cuenta nos naturelasa y tambe loke nos pais por 
soporta den cantidad di turista. 


Minister Dangui Oduber ta expresa cu e delegadonan a keda 
impresiona cu e presentacionan y e resultadonan di turismo 
di Aruba y Minister ta sumamente optimista cu lo yega na 
un cooperacion y cu tin hopi oportunidadnan pa traha hunto 
den tereno di turismo. Minister Dangui Oduber ta expresa 
su gratidud pe bishita y ta spera cu pronto lo por ehecuta e 
ideanan aki di traha mas di cerca cu otro denter di e islanan di 
caribe. MN 

Durante conferencia di prensa, Minister Endy Croes a elabora 
riba Weganan Interinsular 2024 cu ta inicia fin di luna aki na 
Aruba. Weganan Interinsular ta e competencianan deportivo 
escolar entre e islanan Aruba, Boneiro y Curacao. Na 2022, 
Minister Endy Croes hunto cu Minister di Ensefiansa, Ciencia, 
Cultura y Deporte di Curacao Sr. Sithree van Heydoorn y 
diputado di Infrastructura y Deporte di Boneiro e tempo ey 
Sr. James Kroon a firma un acuerdo pa reinicia Weganan 
Interinsular despues di shete (7) aña. Na 2023 Weganan 
Interinsular a reinicia bek cu seis (6) disciplina y e competencia 
tabata exitoso. 


E aña aki pa di dos (2) aña consecutivo Weganan Interinsular 
ta tuma luga y a aumenta di (seis) 6 pa (nuebe) 9 disciplina. 
Weganan Interinsular ta inicia na Aruba di 29 di februari pa 
3 di maart den e disciplina di trefbal di mucha muhe, dam y 
ahedres. Despues di esaki, Weganan Interinsular lo continua 
na Boneiro di 14 pa 17 di maart, unda cu e mucha- y hobennan 
lo participa den e disciplina di basketball di mucha homber, 

aquatlon y futbol di mucha muhe. E clausura lo tuma luga па 
Curaçao di 11 pa 14 di april, unda cu e scolnan lo participa den 
e disciplina di basketball, y atletismo y volleyball. Na luna di 
december ultimo, a lansa e logo nobo di Weganan Interinsular 
(WI) y e logo ta hopi popular na e islanan. 


Pa conclui, Minister Endy Croes ta desea tur scol cu ta participa 
den e competencia di Weganan Interinsular 2024 hopi exito. 
Cu deseo, dedicacion, determinacion y disciplina ta logra! 

Minister Endy Croes: 


Dia 15 di februari ultimo, a tuma luga inauguracion di e edificio 
di Stichting HUNTO na Dakota. Pa hopi afia caba e tabata un 
deseo di esnan cu ta traha den veld pa trece FMAA y SPD 
hunto bou di un solo dak. E apertura di Stichting HUNTO no 
solamente ta simbolisa e integracion di psikiatria, psicologia 
y tratamento di adiccion bou di un solo dak, pero tambe e 
ta muestra di e compromiso colectivo pa kibra e bareranan 
existente pa cu esakinan. 


E iniciativa aki ta mehora e accesibilidad pa servicionan di salud 
mental y ta yuda baha e lista largo di espera cu tin sigurando cu 
e yudansa ta disponibel pa esnan den necesidad na momento 
cu mas nan tin mester di esaki. E edificio ta bunita, adecua y ta 
parti den dos: un parti pa adulto y un parti pa mucha. 


Minister Endy Croes ta hopi contento cu bou di Gabinete Wever 
— Croes Il e proyecto aki a ser logra. Pa conclui, Minister Endy 
Croes ta felicita colega Minister Rocco Tjon y henter e veld cu 
a sofía cu e proyecto aki. Alabes ta gradici tur e profesionalnan 
cu a traha pa awe Stichting HUNTO ta un realidad. шиш 


2024 


AÑA DI STABILIDAD Y PROSPERIDAD 


Gobinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


